section_heading: Rumunjske snage
paragraph_text: Teodorescu je obranu Turtucaiae podijelio u tri sektora koji su imali imena po lokalnim naseljima Staro Selo, Daidar i Antimovo. Sektor I ili sektor Staro selo koji se nalazio na zapadu, a u sastavu kojeg su bile utvrde od 1-5 branila je 36. pukovnija i 4. bojna 40. pukovnije. Istim je zapovijedao potpukovnik Solomon Nicolicescu. Sektor II. ili sektor Daidir nalazio se na jugu. Isti su činile utvrde 6-9, a branila ga je 79. pukovnija pod zapovjedništvom potpukovnika Ioana Dumitrescua. Sektor III. ili Sektor Antimovo nalazio se na istoku, te je obuhvaćao utvrde od 10 do 15. Branila ge je 76. pukovnija pod zapovjedništvom potpukovnika Alexandra Marinescua. Pričuvu su činile četiri bojne iz 75. i 80. pukovnije, te dvije bojne milicije koje su se nalazile na sjevernoj obali Dunava, kod Oltenite. Uz navedena tri sektora postojao je i Sektor IV koji je sačinjavala rumunjska Dunavska flotila koja je riječnim putem branila zapadni pristup tvrđavi, te sektor V. koji je činilo topništvo smješteno u Olteniti, gradu koji se nalazio na suprotnoj, sjevernoj obali Dunava.thumb|mini|Zapovjednik 4. preslavske divizije general bojnik [[Pantelej Kiselov i njegov načelnik stožera potpukovnik Stefan Nojkov]]